CELEX: 62019CN0552
Language: sk
Date: 2019-07-17 00:00:00
Title: Vec C-552/19 P: Odvolanie podané 17. júla 2019: Ernests Bernis, Oļegs Fiļs, OF Holding SIA, Cassandra Holding Company SIA proti uzneseniu Všeobecného súdu zo 6. mája 2019 vo veci T-283/18: Bernis a i./Európska centrálna banka (ECB)

9.9.2019   
            
            
               SK
            
            
               Úradný vestník Európskej únie
            
            
               C 305/28
            
         
      Odvolanie podané 17. júla 2019: Ernests Bernis, Oļegs Fiļs, OF Holding SIA, Cassandra Holding Company SIA proti uzneseniu Všeobecného súdu zo 6. mája 2019 vo veci T-283/18: Bernis a i./Európska centrálna banka (ECB)
      (Vec C-552/19 P)
      (2019/C 305/35)
      Jazyk konania: angličtina
      
         Účastníci konania
      
      
         Odvolateľky: Ernests Bernis, Oļegs Fiļs, OF Holding SIA, Cassandra Holding Company SIA (v zastúpení: O.H. Behrends, M. Kirchner, Rechtsanwälte)
      
         Ďalší účastník konania: Európska centrálna banka (ECB)
      
         Návrhy odvolateliek
      
      Odvolateľky žiadajú, aby Súdny dvor:
      
                  —
               
               
                  zrušil uznesenie Všeobecného súdu zo 6. mája 2019 vo veci T-283/18,
               
            
                  —
               
               
                  určil, že žaloba o neplatnosť je prípustná,
               
            
                  —
               
               
                  vrátil vec späť Všeobecnému súdu na rozhodnutie o žalobe o neplatnosť,
               
            
                  —
               
               
                  uložil ECB povinnosť nahradiť trovy odvolateliek a trovy odvolacieho konania.
               
            
         Odvolacie dôvody a hlavné tvrdenia
      
      Na podporu svojho odvolania odvolateľky uvádzajú dva odvolacie dôvody:
      
                  1)
               
               
                  Všeobecný súd sa dopustil nesprávneho právneho posúdenia a porušil článok 263 ZFEÚ, pretože jeho uznesenie sa nezakladá na rozhodnutí, ktoré ECB skutočne prijala.
               
            
                  2)
               
               
                  Napadnuté uznesenie sa zakladá na nesprávnom výklade článku 18 ods. 1 nariadenia č. 806/2014 (1).
               
            
         (1)  Nariadenie Európskeho parlamentu a Rady (EÚ) č. 806/2014 z 15. júla 2014, ktorým sa stanovujú jednotné pravidlá a jednotný postup riešenia krízových situácií úverových inštitúcií a určitých investičných spoločností v rámci jednotného mechanizmu riešenia krízových situácií a jednotného fondu na riešenie krízových situácií a ktorým sa mení nariadenie (EÚ) č. 1093/2010 (Ú. v. EÚ L 225, 2014, s. 1)